કન્યા : શરૂઆતના તબક્કામાં વ્યવસાયિક અથવા કારકિર્દીના મામલે સાનુકૂળતા રહેશે. નોકરિયાતોને વિશેષ તક મળે. નવું સાહસ ખેડવા માટે તમે પ્રેરાશો. તમારામાં કંઈક નવું કરવાની તાલાવેલી ખૂબ વધારે રહેશે. તમારા કાર્યોમાં મિત્રો અથવા ભાઈબહેનોની ભૂમિકા ઘણી મહત્વની હશે. વિદ્યાર્થીઓને અભ્યાસ અર્થે ટુંકી મુસાફરીના યોગ નકારી શકાય નહીં. લગ્નોત્સુક જાતકોને વિવાહ સંબંધિત વાત આગળ વધી શકે છે. તમે રોમાન્સના વિચારોમાં ખૂબ પરોવાયેલા રહેશો અને કોઈની સમક્ષ પ્રેમનો પ્રસ્તાવ મુકો તો પણ નવાઈ નહીં. મોજશોખ પાછળ ખર્ચ કરો ત્યારે ચાદર પ્રમાણે પગ લંબાવવાની નીતિ રાખજો. સપ્તાહના મધ્યમાં સરકારી કાર્યોમાં તેમજ કાયદાકીય પ્રશ્નોમાં વિઘ્નોનો સામનો કરવો પડે. આરોગ્‍યમાં ખાસ કરીને માઈગ્રેન, આંખોમાં બળતરા, પીઠમાં દુખાવાની ફરિયાદ રહેશે. સપ્તાહના અંતમાં આપના મનમાં કોઈને કોઈ બાબતે મુંઝવણ થઈ શકે છે. પ્રિયપાત્ર સાથે સંબંધોમાં શંકા-કુશંકાઓ જાગી શકે છે. વિદ્યાર્થીઓમાં વધુ પડતી ઉતાવળની વૃત્તિ રહેશે જે તમારા આયોજનને ખોરવી શકે છે. અભ્યાસમાં તમારે વધુ ધ્યાન આપવું જ પડશે.